15 beseer in grusame taxi-botsing’n Man wat ernstig beseer is, is per helikopter hospitaal toe gebring. Foto: Netcare 911 Altesaam 15 mense is Saterdagoggend in ŉ taxi-ongeluk in KwaZulu-Natal beseer. Shawn Herbst, Netcare 911-woordvoerder, sê hul paramedici het om 06:33 gereageer op berigte van ŉ botsing op die M25 onder die N2 in Durban-Noord. Die insittendes se beserings het van gering tot ernstig gewissel. Een van hulle, ŉ man, was in ŉ kritieke toestand en is op die toneel behandel, waarna hy weens die omvang van sy beserings per helikopter na ŉ nabygeleë hospitaal vir behandeling gebring is. Ethekwini se nooddienste en metropolisie asook die SAPD was op die toneel. Die oorsaak van die ongeluk is nog nie vasgestel nie.